वीडियो देख फैंस को याद आए विवाह फिल्म के प्रेम बाबू
Shahid Kapoor Duplicate Shanu Tushar [Shahid Kapoor Lookalike]  शाहिद कपूर जैसे दिखने वाले इस शख्स का नाम शानू तुषार है। शानू अक्सर अपने सोशल मीडिया अकाउंट पर वीडियो शेयर करते रहते है।
इन दिनों बॉलीवुड सेलिब्रिटीज के हमशक्ल सोशल मीडिया पर खूब देखने को मिल रहे हैं। सलमान खान, शाहरुख खान से लेकर ऐश्वर्या राय तक कई सितारों से मिलते- जुलते लोग नजर आ चुके हैं। अब इसी बीच एक ऐसे लड़के की झलक देखने को मिल रही है जो हूबहू बॉलीवुड के दमदार एक्टर शाहिद कपूर की तरह दिखता है, जिसका वीडियो सोशल मीडिया पर सामने आया है।
लुक्स से लेकर हेयरस्टाइल तक सब सेम है
शाहिद कपूर जैसे दिखने वाले इस शख्स का नाम शानू तुषार है। शानू अक्सर अपने सोशल मीडिया अकाउंट पर वीडियो शेयर करते रहते है। अब हालही में उन्होंने शाहिद कपूर की फिल्म विवाह के एक गाने पर रील वीडियो शेयर की है जिसे देखने के बाद फैंस हैरान हो गए। इस वीडियो में शानू के चेहरे के एक्सप्रेशन के लेकर हेयर स्टाइल तक सब शाहिद कपूर से मिलता जुलता है। इस वीडियो में वह एकदम यंग शाहिद लग रहे हैं।
फैंस को याद आए विवाह फिल्म के प्रेम बाबू
इस वीडियो को देखने के बाद फैंस को 'विवाह' वाले शाहिद कपूर याद आ गए हैं। एक यूजर ने कमेंट करते हुए लिखा, 'ओह माय गॉड, ये तो एकदम शाहिद कपूर जैसा दिख रहा है' तो वहीं दूसरे ने लिखा, 'आप बॉडी डबल के लिए ट्राई कीजिए तुरंत ऑफर मिल जाएगा।' ऐसे ही तमाम यूजर्स इस वीडियो पर जमकर लाइक्स और कमेंट कर रहे हैं।